Միեւնույն ժամանակ իշխող Հանրապետական կուսակցության հետ կոալիցիայի մաս կազմող ՀՅԴ համամասնական ցուցակի առաջնորդը կոչ արեց քաղաքացիներին ակտիվորեն մասնակցել ընտրություններին, քանի որ խորհրդարանական կառավարման համակարգին անցնելիս իշխանությունը զրկվել է վերարտադրության երկու ռեսուրսներից: «Առաջինը, մենք այժմ ձեւավորում ենք Ազգային ժողով համամասնական ընտրակարգով: Այսինքն՝ մեծամասնական ընտրակարգ այլեւս գոյություն չունի, եւ իշխանությունները չեն կարող հենց այնպես շուրջ 40 պատգամավորով մտնել խորհրդարան: Մյուս կողմից, նոր տեխնոլոգիաների ներդրմամբ եւ քվեարկությունից հետո ընտրություններին մասնակցած քաղաքացիների ցուցակների հրապարակման միջոցով մենք բացառել ենք ուրիշի փոխարեն քվեարկելու հնարավորությունը», - ասաց նա: